Lolland-Falsters Stifts-Tidende, 1846-05-11
Med Hensyn til en Jernbane i Fyen siger Forfatteren: Der gives som bekjendt flere Overfartspuncter fra Jylland og Slesvig til Fyen, og man har i et, rigtignok af Regjeringen, forkastet, Jernbaneproject allerede eengang udtalt sig til Fordeel for Aarosund, endskjøndt Afstanden fra Aarøsund til Assens er 2 Mile, medens der fra Snoghøi til Middelfart kun er 1/4 Miil. Alligevel maa jeg ubetinget erklære mig for Snoghøi eller Fredericia. Vi maae ved at udkaste Planen til et Hovedcommunicationsmiddelfor Halven, til et Jernbanenet for Danmark, ogsaa være forudbetænkte paa det Tilfælde, at Fyen bliver beriget med en Skinnevei. Der vilde Retningen fra Nyborg over Odense til Middelfart ubetinget være at foretrække fremfor den noget kortere Vei fra Nyborg til Assens, da man ikke vel kunde lade være at tage Hensyn til Øens Hovedstad, og den Nyborg-Assens Bane vilde have at overvinde den under Navn af de fyenske Alper, bekjendte Række af Høie, der strækker sig fra Nordvest til Sydost og bedækker den halve Ø. Terrainet mellem Kolding eller rettere Koldings Omegn og Snoghøi synes rigtignok ved første Øiekast ikke at være synderlig fordeelagtigt for en Sidebane, da det halvveis imellem disse Steder, ved Taulov Kirke, hæver sig til en Høide af 225 Fod over Havet. Dog helder Landet herfra af nedad saavel til Kolding, som til Veilefjord, hvilket den lille Taulovsøes dobbelte Afløb til begge Fjordene udviser, og da nu Taulov søen ikke ligger langt fra Koldingfjord, vil man ved det nedad skraanende Terrain finde et passende Niveau for for Banens Overførelse. Snarere kunde det synes mere tvivlsomt, om ikke Fredericia fortjente at foretrækkes for Snoghøi som Jyllands Forbindelsespunet med Fyen og Øerne. Vi maae nemlig tænke os den slesvigske, jydske og fyenske Bane som tre forskjellige Skinneveie, som imellem Kolding- og Veilefjord saaledes maatte iværksætte deres Forening, at enhver af dem paa det Hensigtsmæssigste kunde tjene som en Fortsættelse af de to andre; thi det gielder her ikke alene om en Forbindelse mellem Øerne og Hertugdømmerne, men om en Forbindelse mellem Øerne, Hertugdømmerne og Jylland. Det i denne gjensidige Henseende hensigtsmæssigste og nærmeste Foreningspunct vilde falde i Centrummet af en igjennem Veile, Kolding og Fredericia eller Snoghøi, som Jssepunct trukken Triangel. Betragtet fra dette Convergentspunct, og dette er Standpunctet, hvorfra Sagen maa betragtes, frembyde Fredericia og Snoghøi, med Hensyn til Distance og Terrain, ligestore Fordele: i begge Tilfælde maa der bygges en Bro over Taulovsøens nordlige, imellem Enge flydende Afløb; Fredericias Afstand fra Striib er 1/4 Miil, fra Middelfart i Miil; Snoghøis Afstand fra Middelfart, som sagt, 1/2 Miil. Under disse Omstændigheder tale strategiske Hensyn, som ikke maae oversees, til Fordeel for Fredericia som Fæstning. Dette Sted er som Depotfæstning for en i Slesvig posteret Armee af Betydning og kan i denne Henseende ved Anlæget af et Jernbanenet gjøre Fordring paa samme Hensynstagelse som Rendsborg. Overhovedet er denne Stads Beliggenhed i Midtpunctet af Danmark og ved Lillebelts Munding ikke uvigtigt og har allerede forskjellige Gange tiltrukket sig vore Regenters Opmærksomhed; den besidder den dybeste Havn paa Jyllands Østkyst og tæller henved 5000 Jndvaanere."(Hp. Av.)